29,7.2005 Den Europæiske Unions Tidende L 199/89 KOMMISSIONENS BESLUTNING af 25. juli 2005 om afvisning af at tillade markedsføring af betain som et nyt levnedsmiddel eller en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (meddelt under nummer K(2005) 2770) (Kun den finske og den svenske udgave er autentiske) (2005/580/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og ud fra følgende betragtninger: (1) — Finnfeeds Finland Ltd indgav den 24. januar 2003 en ansøgning til de kompetente myndigheder i Finland om tilladelse til at markedsføre betain som et nyt levneds- middel eller en ny levnedsmiddelingrediens. (2) De kompetente finske myndigheder afgav den 3. juli 2003 den første vurderingsrapport. (3) — I den første vurderingsrapport konkluderede de kompe- tente finske myndigheder, at betain kunne markedsføres. (4) — Kommissionen fremsendte den første vurderingsrapport til medlemsstaterne den 18. august 2003. (5) Inden for det i artikel 6, stk. 4, i forordning (EF) nr. 258/97 fastsatte tidsrum på 60 dage blev der fremsat begrundede indsigelser mod markedsføring af betain i henhold til bestemmelserne. (!) EFT L 43 af 14.2.1997, s. 1. Senest ændret ved forordning (EF) nr. 1882/2003 (EUT L 284 af 31.10.2003, s. 1). (6) — Den Europæiske Fødevaresikkerhedsautoritet konklude- rede i udtalelse af 22. februar 2005 om anvendelse af betain som et nyt levnedsmiddel (?), at sikkerheden ved betain til de anvendelsesformål, som ansøgeren har fore- slået, ikke er påvist. (7) — Da det ikke er påvist, at produktet opfylder kriterierne i artikel 3, stk. 1, i forordning (EF) nr. 258/97, bør det ikke markedsføres i Fællesskabet. (8) — De i denne beslutning fastsatte foranstaltninger er i over- ensstemmelse med udtalelse fra Den Stående Komité for Fødevarekæden og Dyresundhed — VEDTAGET FØLGENDE BESLUTNING: Artikel 1 Betain må ikke markedsføres i Fællesskabet som et levneds- middel eller en levnedsmiddelingrediens. Artikel 2 Denne beslutning er rettet til Finnfeeds Finland Ltd, Sokeriteh- taantie 20, FI-02460 Kantvik, Finland. Udfærdiget i Bruxelles, den 25. juli 2005. På Kommissionens vegne Markos KYPRIANOU Medlem af Kommissionen (?) Udtalelsen findes på netstedet for Den Europæiske Fødevaresikker- hedsautoritet, Ekspertpanelet for Diætetiske Produkter, Ernæring og Allergier.